b'\n_START_ARTICLE_\nBez komentara (TV emisija)\n_START_SECTION_\nKoncept emisije\n_START_PARAGRAPH_\n"Bez komentara" je HRT-ov zabavni talk show koncipiran tako da u uvodu emisije svatko od sudionika ka\xc5\xbee kakav mu je, privatno, bio radni tjedan i iz njega izdvoji temu ili vijest koja ga je obilje\xc5\xbeila. Voditelj emisije odre\xc4\x91uje \xc5\xa1to je tog tjedna bila top-tema o kojoj se naposljetku razvije \xc5\xa1aljiva rasprava. Autor emisije je Goran Pir\xc5\xa1, dok je scenarist Davor Dretar Drele.\n_START_SECTION_\nRaspored emitiranja\n_START_PARAGRAPH_\nEmisija je svoju premijeru do\xc5\xbeivjela 7. studenog 2008. na drugom programu HRT-a u 20:00 sati. Prva emisija nai\xc5\xa1la je na negativne kritike javnosti i kriti\xc4\x8dara.  Zamjerano joj je \xc5\xa1to je uvelike podsje\xc4\x87ala na uspje\xc5\xa1ne projekte kao \xc5\xa1to su HRT-ovi "Genijalci" i emisiju Nove TV "U sridu".  Posljednja emisija emitirana je 13. o\xc5\xbeujka 2009., a samo nekoliko dana HRT je donio odluku kako emisija ne\xc4\x87e dobiti novu sezonu zbog porazne gledanosti i lo\xc5\xa1ih kritika.'